CELEX: 62011TN0453
Language: hu
Date: 2011-08-08 00:00:00
Title: T-453/11. sz. ügy: 2011. augusztus 8-án benyújtott kereset — Szajner kontra OHIM — Forge de Laguiole (LAGUIOLE)

8.10.2011   
            
            
               HU
            
            
               Az Európai Unió Hivatalos Lapja
            
            
               C 298/26
            
         2011. augusztus 8-án benyújtott kereset — Szajner kontra OHIM — Forge de Laguiole (LAGUIOLE)
   (T-453/11. sz. ügy)
   2011/C 298/49
   A keresetlevél nyelve: francia
   
      Felek
   
   
      Felperes: Gilbert Szajner (Saint-Maur-des-Fossés, Franciaország) (képviselő: A. Lakits-Josse ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Forge de Laguiole SARL (Laguiole, Franciaország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az OHIM első fellebbezési tanácsának 2011. június 1-jén hozott határozatát, amennyiben az törölte a 8., 14., 16., 18., 20., 21., 28. és 34. osztályba tartozó áruk tekintetében a 2 468 379. lajstromszámú közösségi védjegyet;
            
         
               —
            
            
               a Forge de Laguiole társaságot kötelezze a saját költségeinek, valamint a G. Szajner részéről felmerült költségeknek — beleértve a jogi képviselet díját — a viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: a „LAGUIOLE” szóvédjegy többek között a 8., 14., 16., 18., 20., 21., 28., 34. és 38. osztályba tartozó áruk és szolgáltatások tekintetében — 2 468 379. lajstromszámú közösségi védjegy.
   
      A közösségi védjegy jogosultja: a felperes.
   
      A közösségi védjegy törlését kérelmező fél: Forge de Laguiole SARL.
   
      A törlés iránti kérelem indokolása: a törlési kérelmet a 207/2009 rendelet 53. cikke (1) bekezdésének c) pontja, valamint 8. cikkének (4) bekezdése alapján nyújtották be a Forge de Laguiole cégnév alapján.
   
      A törlési osztály határozata: a törlési osztály a törlési kérelmet elutasította.
   
      A fellebbezési tanács határozata: a fellebbezési tanács a törlési osztály határozatát részben hatályon kívül helyezte és a 2 468 379. lajstromszámú közösségi védjegyet részben törölte.
   
      Jogalapok: a 207/2009 rendelet 8. cikke (4) bekezdésének megsértése annyiban, amennyiben egyrészt a fellebbezési tanács tévesen ítélte meg úgy, hogy a Forge de Laguiole cégnévre nem vonatkozik a specialitás elve, és a cégnév oltalom alatt állhat a Forge de Laguiole által ténylegesen nem gyakorolt tevékenységek vonatkozásában, és másrészt, nem áll fenn az összetévesztés veszélye a Forge de Laguiole késekkel kapcsolatban használt cégneve és a „LAGUIOLE” védjegy között, amelyet nem késműves árukra jelentettek be.